10. รายการระหว่างกัน

จากพระราชบัญญัติหลักทรัพย์และตลาดหลักทรัพย์ ( ฉบับที่4 ) พ.ศ.2551 มาตรา 89/12
ที่มีผลบังคับใช้วันที่ 31 สิงหาคม 2551 ได้กำหนดให้ “ กรรมการ ผู้บริหาร
หรือบุคคลที่มีความเกี่ยวข้อง จะกระทำธุรกรรมกับบริษัท หรือบริษัทย่อยได้ต่อเมื่อ
ธุรกรรมดังกล่าวได้รับอนุมัติจากที่ประชุมผู้ถือหุ้นของบริษัทแล้ว
เว้นแต่ธุรกรรมดังกล่าวจะเข้าลักษณะใด ลักษณะหนึ่งดังต่อไปนี้

(1)
ธุรกรรมที่เป็นข้อตกลงทางการค้าในลักษณะเดียวกับที่วิญญูชนจะพึงกระทำกับคู่สัญญาทั่วไปในสถานการณ์เดียวกัน
ด้วยอำนาจต่อรองทางการค้าที่ปราศจากอิทธิพลในการที่ตนมีสถานะเป็นกรรมการ ผู้บริหาร
หรือบุคคลที่มีความเกี่ยวข้อง แล้วแต่กรณี
และเป็นข้อตกลงทางการค้าที่ได้รับอนุมัติจากคณะกรรมการหรือเป็นไปตามหลักการที่คณะกรรมการอนุมัติไว้แล้ว......”

เหตุผลที่ขออนุมัติในหลักการในการทำธุรกรรมตาม มาตรา 89/12 (1) เนื่องจากบริษัทฯ
อาจมีรายการระหว่างกัน ประเภทรายการธุรกิจการค้าที่เป็นปกติ เช่น การซื้อขายสินค้า
การฝากเงิน การให้กู้ยืมเงิน รายการดอกเบี้ยรับ – จ่าย การให้บริการด้านต่างๆ เป็นต้น
ที่ประชุมคณะกรรมการ ครั้งที่8/2551 วันที่20 สิงหาคม 2551
มีมติอนุมัติในหลักการในการทำธุรกรรมระหว่างบริษัท บริษัทย่อย บริษัทร่วม บริษัทที่เกี่ยวข้อง
เกี่ยวกับข้อตกลงทางการค้าที่มีเงื่อนไขทั่วไป
ในลักษณะเดียวกับวิญญูชนพึงกระทำกับคู่สัญญาทั่วไปในสถานการณ์เดียวกัน
ด้วยอำนาจต่อรองทางการค้าปราศจากอิทธิพลที่ตนมีสถานะเป็นกรรมการ ผู้บริหาร
หรือบุคคลที่มีความเกี่ยวข้องแล้วแต่กรณี

  รายการธุรกิจกับบุคคลหรือกิจการที่เกี่ยวข้องกัน

บุคคลหรือกิจการที่เกี่ยวข้องกันกับบริษัทฯ หมายถึง บุคคลหรือกิจการที่มีอำนาจควบคุมบริษัทฯ
หรือถูกควบคุมโดยบริษัทฯไม่ว่าจะเป็นโดยทางตรงหรือทางอ้อม
หรืออยู่ภายใต้การควบคุมเดียวกันกับบริษัทฯ

นอกจากนี้บุคคลหรือกิจการที่เกี่ยวข้องกันยังหมายรวมถึงบริษัทร่วมและบุคคลซึ่งมีอิทธิพลอย่างเป็นสาระสำคัญกับบริษัทฯ
ผู้บริหารสำคัญ กรรมการหรือพนักงานของบริษัทฯ
ที่มีอำนาจในการวางแผนและควบคุมการดำเนินงานของบริษัทฯ

1.  ลักษณะของรายการระหว่างกันที่ผ่านมา
    เป็นรายการที่เกิดขึ้นตามปกติธุรกิจที่มีเงื่อนไขการค้าทั่วไปของบริษัท ไม่ได้มีรายการผิดปกติ
    หรือคิดราคาที่ไม่เหมาะสม ลักษณะของรายการส่วนใหญ่เป็นการซื้อขายสินค้า ลูกหนี้
    เจ้าหนี้ระหว่างกัน

นโยบายในการทำรายการระหว่างกันกับบุคคลที่อาจมีความขัดแย้งในอนาคต บริษัทมีนโยบายคือ
ความจำเป็นและความสมเหตุสมผลที่ต้องมีรายการนั้นๆ
ซึ่งมักเป็นรายการปกติทางการค้าทั่วไปเกี่ยวเนื่องกับการประกอบธุรกิจตามปกติอยู่แล้ว
ไม่ว่าจะเป็นการซื้อขายสินค้าระหว่างกัน ราคาและผลตอบแทนที่คิดระหว่างกันเป็นไปตามราคาตลาด

2.  ความจำเป็นและความสมเหตุสมผลของรายการระหว่างกัน
    บริษัทในกลุ่มมีนโยบายจัดตั้งหน่วยงานสำหรับจัดหาวัตถุดิบให้กับบริษัทในกลุ่มกันเอง
    เนื่องจากจะได้มีอำนาจในการต่อรองเรื่องราคาและปริมาณได้มากกว่า
    ซึ่งจะทำให้เกิดประโยชน์สูงสุดกับบริษัท

3.  ขั้นตอนการอนุมัติการทำรายการระหว่างกัน เป็นธุรกิจการปกติของบริษัทฯ
    ซึ่งเปรียบเสมือนหนึ่งเป็นบุคคลภายนอก
    ที่มีขั้นตอนการอนุมัติรายการตามระบบปกติทางการค้าโดยทั่วไป
    ในส่วนของการติดตามรับจ่ายชำระเงิน มีการกำหนดวันครบกำหนดชำระเงินของแต่ละรายการ
    และมีการกำกับดูแลให้ดำเนินการตามที่กำหนดไว้

4.นโยบายและแนวโน้มการทำรายการระหว่างกันในอนาคต กรณีที่มีรายการระหว่างกัน บริษัทฯ
มีนโยบายในการทำรายการอย่างเป็นธรรมต่อผู้เกี่ยวข้องทุกผ่าย ทั้งนี้
เพื่อวัตถุประสงค์ให้เกิดผลประโยชน์สูงสุดต่อองค์เป็นสำคัญ
ทั้งยังมีนโยบายปฏิบัติให้ถูกต้องตามหลักเกณฑ์ของตลาดหลักทรัพย์แห่งประเทศไทย
และเปิดเผยข้อมูลในสาระสำคัญอย่างเพียงพอรายการธุรกิจกับกิจการที่เกี่ยวข้องกัน

ในระหว่างปี บริษัทฯมีรายการธุรกิจที่สำคั ญกับบุคคลหรือกิจการที่เกี่ยวข้องกัน
รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างบริษัทฯและบุคคลหรือกิจการที่เกี่ยวข้องกันเหล่านั้น
ซึ่งเป็นไปตามปกติธุรกิจโดยสามารถสรุปได้ดังนี้

บริษัทฯเช่าอาคารโรงงานกับบริษัท สหยูเนี่ยน จำกัด ( มหาชน) ที่อำเภอบางปะกง 2 หลัง
และเช่าที่ดินกับบริษัท ยูเนี่ยนอุตสาหกรรมด้าย จำกัด

สรุปสาระสำคัญของสัญญาเช่าอาคารโรงงานและสัญญาเช่าที่ดิน คือ
ผู้เช่าจะนำอาคารและที่ดินที่เช่าออกให้เช่าช่วงไม่ได้
กรณีสัญญาเช่าสิ้นสุดลงและคู่สัญญาฝ่ายใดฝ่ายหนึ่งไม่บอกเลิกสัญญา
ก็ให้ถือว่าสัญญานี้มีผลบังคับใช้ต่อไปอีกทุกระยะเวลา 1 ปี ภายใต้เงื่อนไขและข้อตกลงตามสัญญา

  ---------------------------------- -------------- -------------- --------------
                                     2554           2553           2552

  ค่าเช่าอาคาร*สหยูเนี่ยน บมจ.            3,300,000.00   3,300,000.00   3,300,000.00

  ค่าเช่าที่ดิน*ยูเนี่ยนอุตสาหกรรมด้าย บจก.    300,000.00     300,000.00     300,000.00

  ค่าเช่าที่ดิน*วิสาหกิจยางไทย บจก.         30,000.00      30,000.00      -
  ---------------------------------- -------------- -------------- --------------

บริษัทฯได้มีการเช่าที่ดิน เพื่อสร้างคลังเก็บสินค้า จากบริษัท วิสาหกิจยางไทย จำกัด

สรุปสาระสำคัญของสัญญาเช่าที่ดิน คือ ผู้เช่าจะนำที่ดินที่เช่าออกให้เช่าช่วงไม่ได้
กำหนดระยะเวลาเช่า 3 ปี อัตราค่าเช่า ปีละ 30,000.00 บาท ( สามหมื่นบาทถ้วน )
กรณีที่สัญญาเช่าสิ้นสุดลงตามกำหนดเวลาในสัญญา และคู่สัญญาฝ่ายหนึ่งฝ่ายใดไม่บอกเลิกสัญญา
ให้ถือว่าสัญญานี้มีผลบังคับใช้ต่อไปอีกทุกระยะเวลา 3 ปี

รายการระหว่างกันได้เปิดเผยไว้ในหมายเหตุประกอบงบการเงิน หัวข้อที่ 8 และข้อ 14 หน้า 9
10 14